Starting to Invest at 70 with Success | iSayiTrade Blog
Posted at 10:44h in Trader stories	by	isayitrade 0 Comments
As part of our #TradeMyWay campaign, we have asked users to send in some of their own personal trading stories. Thank you to Andries Helm for sharing his story with us below.
I farmed in the bushveld and had a red brahman Stud. When I was seventy years old, I realized I would have to do something to provide for when I no longer can farm because with 6% interest being lower than inflation, I would not make it.
Begin Belê op 70 met Sukses!
Ek het in die bosveld geboer en het `n rooibrahman stoetery bedryf. Toe ek sewentig jaar oud was, het ek besef ek sal iets moet doen om voorsiening te maak vir wanneer ek nie meer kan boer nie, want met 6% rente wat laer as inflasie is, sou ek dit nie kon maak nie.
Ek het toe op die internet gelees van Sanlam iTrade. Ek het die demo program afgelaai en begin speel met aandele op die JSE. Ek het van Nietverdiend af Bloemfontein toe gereis om `n Afrikaanse aanbieding van Sanlam iTrade wat deur Gerhard Lampen en Alwyn van der Merwe aangebied is, by te woon. Ek het daar heelwat geleer.
Na ses maande het ek begin met regte geld op die JSE handel te dryf. Ek het met R50 000 begin. Dit het goed gegaan en my belegging het gou tot R80 000 gegroei. Toe ek 80 was het ek my stoet verkoop. Ek het nog geld op my portefeulje belê en ook in `n ander portefeulje wat deur Sanlam iTrade bestuur word. Alhoewel die afgelope twee jaar nie baie gunstig was nie, het my beleggings heelwat beter gevaar as die geld wat ek vas belê het. Dit nieteenstaande die feit dat ek met African Bank en Steinhoff heelwat geld verloor het.
Ek het ook baie foute gemaak anders kon dit nog beter gelyk het. Ek het byvoorbeeld Merafe gekoop vir 67c. Toe dit 95c werd was, het ek gedink dit het sy top bereik en het ek verkoop. Daarna het die aandeel tot 145c gestyg. Ek het ook Supergroup gekoop vir 367c en toe dit 1600c was, verkoop en die prys het daarna gestyg tot meer as 4000c.
Ek is nie in staat om maatskappye se finansiële state te ontleed nie, maar ek maak staat op die inligting wat ek daagliks van Sanlam iTrade ontvang. Ek glo dat as mens vroeg in jou lewe in aandele begin verhandel, jy beter vir jou aftrede kan voorsien as deur uitkeerpolisse en annuïteite.
investing investment online trading for beginners Sanlam iTrade Online trading